Hierdie is regtig 'n netjiese en oulike eenheid. Heel apart van die woonhuis met eie ingang en sleutels. Binne is dit skoon met die beste gehaltelinne. Absolute waarde vir jou geld!
Ons het oornagverblyf nodig gehad om 'n troue buite Louis Trichardt by te woon en Esther se plek was presies wat ons wou gehad het. Die woonstel is baie goed toegerus, en ruimer as wat mens sou verwag vir die prys wat jy per nag betaal. Dit is baie gerieflik om jou eie sleutel en afstandbeheer vir die hek te hê, en die feit dat jou motor reg voor die deur kan parkeer, is 'n bonus.
Rustig, stil omgewing. Paddakoor saans. Kothuis is gerieflik met alles wat jy benodig en nog meer. Die pragtige pootjiesbad is 'n lafenis om in tyd te verwyl. Ons het ook heerlik geslaap en ontspan. Die hondekinders was baie vriendelik en het kom koekies vra. En vir 'n boekfanatikus is daar self 'n boekrak met lekker leesboeke.
Ons was aangenaam verras met die skoon gerieflike blyplek in 'n lieflike stil area van die dorp. Die cottage is goed toegerus vir selfsorgverblyf en die eienaars baie gasvry.
Ons het baie lekker gebly. Het die koffie, koekies en beskuit geniet wat vir ons gereed gesit is in die kombuis. Het selfs 'n klein shampoo, seep en handeroom vir ons op die beddens gesit. Lekker privaat, met veilige parkering agter 'n hek. Sal die plek vir enige iemand aanbeveel.
Ester het ons die oggend geskakel om te vra of hoe laat ons sal arriveer, toe het sy die toegang kode vir die hek verskaf en ons self met aankoms ontvang. Sy het ook inligting oor restaurante in die dorp verskaf. Ons algemene ervaring van die verblyf was positief.
Ek het onmiddellik gedink dat dit die beste waarde vir geld is wat ek in 'n lang tyd in oornagverblyf gehad het. Ek reis verskriklik baie rond en slaap kort-kort in 'n ander B&B. Hierdie was 'n absolute plesier vir my gewees.
Die eienaars is baie vriendelik, en het tot laat vir my aankoms gewag. Die blyplek self is baie netjies en gerieflik, sal enige tyd weer daar oorbly.
Regtig 'n ordentlike kothuis vir 'n paartjie op pad Kruger toe via Pafuri. Die inry is net nie gemaklik nie.
Hierdie tel waarskynlik onder van die beste verblyf wat ek al deur LekkeSlaap bekom het. Die fasiliteit is lieflik ruim met 4 vertrekke en is amper oordadig toegerus vir iemand op 'n sakereis. Die ontvangs was hartlik en gemoedelik en ons is in der waarheid as vriende uitmekaar. Die enigste kommentaar wat dalk vir sommige reisigers 'n negatief mag wees, is dat die TV kanale, wat beskikbaar is, redelik beperk is.
'n Gawe oornagplek op pad na die Pafurihek toe! 'n Oulike, gedissiplineerde hond (Krismis!) het ons harte gesteel! Net jammer die waterdruk het bietjie probleme verskaf.